Ein umfangsmestu réttarhöld í sögu Ítalíu hófust á dögunum. Vitnin verða hátt í þúsund talsins og sakborningarnir eru á fjórða hundruð, allir sakaðir um aðild að mafíustarfsemi. Hin rótgróna glæpastarfsemi hefur gert baráttuna við kórónuveirufaraldurinn enn erfiðari í suðurhluta Ítalíu.
Eiturlyfjasala, peningaþvætti, hótanir og morð, mannrán og smygl eru meðal ákæruefna í réttarhöldunum umfangsmiklu. Mancuso fjölskyldan er þarna í forgrunni, en fjölmargar fjölskyldur tengjast þeim og starfa undir hatti 'Ndrangheta mafíunnar. Höfuðvígi hennar er í Calabria héraði, syðst á Ítalíu. Sakborningar eru 355 sem taldir eru tengjast hinni skipulögðu glæpastarfsemi með einhverjum hætti.
Kórónuveirufaraldurinn setur svip sinn á réttarhöldin. Það er búið að útbúa nýjan dómssal í gömlu símaveri í bænum Lamezia Terme í Calabria héraði. Þar komast fyrir um eitt þúsund manns, með hæfilegt bil á milli sín.
Starfsemi mafíunnar hefur sömuleiðs sett strik í reikninginn þegar stjórnvöld í Calabria héraði lýstu yfir neyðarstigi vegna kórónuveirufaldursins í nóvember.
Skort á innviðum, til að mynda í heilbrigðiskerfinu, má skrifa á reikning 'Ndrangheta mafíunnar. Spillingin er mikil, birtingarmynd hennar er meðal annars á þá leið að ekki endilega færustu einstaklingarnir eru fengnir til verks hverju sinni, bara þeir sem þekkja rétta fólkið. Þannig var sérstakur ráðgjafi heilbrigðsmála á svæðinu beðinn um að hætta í vinnunni á dögunum, eftir að hann sagði grímunoktun óþarfa. Það væri ekki hægt að smitast af kórónuveirunni nema fara í sleik við veikan einstakling í allavega korter. Illa gekk að manna stöðu hans því faglærðir voru tregir til að ganga inn í hið spillta sjórnkefi þar sem allir vita hver ræður í rauninni.
Ein umfangsmestu réttarhöld í sögu Ítalíu hófust á dögunum. Réttarhöldin eru afrakstur margra ára rannsóknarvinnu lögreglu á starfsháttum mafíu í suðurhluta landsins.